《灵岩 其三》
宋代·吴栻

飞锡道人知几年，青蛇白兔亦茫然。焚香且上五花殿，煮茗更临双鹤泉。

今日别栽庭下柏，当时曾种社中莲。證明佛事真何事，聊策藤枝结胜缘。

作者简介：建州瓯宁人，字顾道。神宗熙宁六年进士。累官知开封府，迁工、户二部侍郎。徽宗朝历知苏州、陈州、河中、成都府。除兵部侍郎，再知成都，改知郓州中山府。徽宗尝称其清谨循良。